הוועדה לקידום מעמד האישה ולשוויון מגדרי, כנסת 25, פרוטוקול מספר 11, 2023-02-08 00:00

פנינה תמנו: אנחנו נתחיל עם חברת הכנסת עאידה תומא סלימאן, מי שיזמה את החוק

פנינה תמנו:  חוק משמעותי מאוד וחשוב מאוד

פנינה תמנו:  כשאנחנו מדברים על מניעה, אי אפשר שלא לקחת בחשבון את העובדה שבעשרות השנים שמדינת ישראל קיימת ומתמודדת עם התופעה, לצערנו, לא היה מיקוד בטיפול בגברים שהאלימות אצלם יכולה להיות כרונית

פנינה תמנו:  יצא לי לדבר עם גברים מכים כשעשיתי סיור בבתים

פנינה תמנו:  הדבר הראשון שהם אמרו: לא חשבתי שאני צריך לקבל טיפול

פנינה תמנו:  דווקא הבתים הספציפיים שהיו ואחר כך נסגרו – הם אמרו שדווקא הטיפול, המעטפת וההבנה הובילו אותם למקום של דף חדש עם עצמם, גם מבחינת הגבר

פנינה תמנו:  שוב, ברכות על החוק החשוב הזה, שמביא הצהרה חברתית של לקיחת אחריות על מניעה, בדגש על טיפול במי שאלים

פנינה תמנו:  אבל כפי שאמרתי בדיון הקודם, לא יכול להיות מצב שעובר בכנסת ישראל חוק שעובדים עליו מאוד מאוד קשה, מקבלים את התקציב, ואנחנו רואים שהוא לא מיושם

פנינה תמנו:  לצד זה, אני חושבת שיש רצינות של כל הגורמים שהחוק הזה ייושם, ולכן נתנו את השבוע הנוסף, כדי שתייצרו את המתווה, אחרי שהבנו שהקושי ליישם את החוק נבע ממסלול שהוא לא בהכרח היה מתאים לאור העובדה שגם השלטון המקומי העלה קשיים כאלה ואחרים

פנינה תמנו:      עאידה, אני אשמח שתגידי דברים, אלא אם כן את רוצה אחרי שהם יציגו את המתווה?     

עאידה תומא סלימאן: קודם כל, תודה

עאידה תומא סלימאן:  תודה שכינסת את הוועדה הזו שוב אחרי שבוע, ואת לקחת את הנושא בשיא הרצינות, ועוקבת אחריו

עאידה תומא סלימאן:  אני יודעת שאת מחויבת לנושא

עאידה תומא סלימאן:  כמו שאמרתי בפעם הקודמת, אם היו שואלים אותי לפני 25 שנים – ואז הייתי מאוד פעילה בנושא של אלימות נגד נשים – על הצעת חוק או על חיוב בטיפול באנשים אלימים, אני לא הייתי בהבנה הזו אז

עאידה תומא סלימאן:  ואני חושבת שכולנו גדלנו לתוך הנושא של טיפול באלימות נגד נשים, ותוך כדי למדנו כמה דברים

עאידה תומא סלימאן:  ואחד מהדברים האלה זו החשיבות לטפל בגברים אלימים או באנשים אלימים באופן כללי

עאידה תומא סלימאן:  זה לא רק ענישה, אלא גם כן אפשרות להתחיל חיים אחרים

פנינה תמנו: אגב, לשני הצדדים

פנינה תמנו:  בסוף הטיפול הרבה פעמים עוזר גם - - -     

עאידה תומא סלימאן: ברור

עאידה תומא סלימאן:  ברור

עאידה תומא סלימאן:  אין לי ספק בזה

עאידה תומא סלימאן:  האמת היא שחשבתי לתומי שברגע שנחוקק את החוק ונילחם ונביא תקציב – אומנם עלוב בעיני ומביש, שהמדינה הקצתה רק שישה מיליון אז – ליישום של החוק הזה, חשבתי שזהו, פתרנו, מתחילים לעבוד סוף סוף

עאידה תומא סלימאן:  והנה, באה בקשה לדחות את יישום החוק בחודשיים, ואפשרנו את זה, אז הייתי יו"ר ועדה

עאידה תומא סלימאן:  אפשרתי את זה כי אמרו שזה לא פשוט, זה מורכב

עאידה תומא סלימאן:  אמרתי את זה בשבוע שעבר, ואני מקווה שלא אצטרך להגיד את זה בסוף הישיבה הזו: אנחנו לא נעבור בשקט על העובדה שהחוק עדיין לא מיושם

עאידה תומא סלימאן:  אני מאוד מקווה שעכשיו נשמע מתווה שאומר שעכשיו מתחילים לעבוד

עאידה תומא סלימאן:  ממש לא מעניינות אותי הבעיות של האוצר למצוא תקנים

עאידה תומא סלימאן:  קיבלתם משימה – אנחנו רוצים לראות אותה מיושמת

עאידה תומא סלימאן:  בלתי מתקבל על הדעת ששופטים מבקשים חוות דעת כאלה, ובינתיים הן לא מתקבלות כי אף אחד לא מיישם את החוק

עאידה תומא סלימאן:  אז בואו נשמע

עאידה תומא סלימאן:  אני מודה לך שנתת לי להגיד את ההערות האלה

עאידה תומא סלימאן:  אני מקווה גם שיתאפשר לי להגיב על המתווה המוצע, אם יוצע

פנינה תמנו: בסדר גמור

פנינה תמנו:  הנהלת בתי המשפט, ביקשתי לעשות בדיקה כלשהי, לפחות ממה שעלה בחכתך

חנית אברהם בכר: שוב שלום, לצערי, מבדיקה שערכנו, אין באפשרותנו להפיק נתונים בדבר מספר ההפניות של בית המשפט לקבלת תסקיר בטרם התיקון לחוק, בתקופה שקדמה

פנינה תמנו: כשהשופט היה רשאי לבקש חוות דעת

פנינה תמנו:  יכול להיות שלא השתמשו בזה, זה גם בסדר להודות במה שהיה

חנית אברהם בכר: לא, לא, רגע

חנית אברהם בכר:  בדקתי עם פורום סגני הנשיא לתחום המשפחה, וכן חשוב להדגיש שבתי המשפט כן הפנו, למרות שזה היה לשון רשאי, למרות שזו הייתה סמכות שבשיקול דעת

חנית אברהם בכר:  הפנו לתסקירים, הפנו לבחינה לטיפול, גם בטרם התיקון לחוק, כמובן בהתאם לשיקול דעתם

פנינה תמנו: כמה זה היה בנוהג?     

חנית אברהם בכר: זה לא היה הרבה

חנית אברהם בכר:  כמו שאמרה חברת הכנסת עאידה תומא סלימאן, זה היה הבסיס לתיקון, לחייב להפנות לבחינה לטיפול, ואחר כך שגם תהיה סמכות ממש לבית המשפט לחייב בטיפול

פנינה תמנו: אני מברכת את חברות הכנסת גוטליב, ביטון, ניר, שהגיעו לכאן

פנינה תמנו:  כשתרצו לדבר, תעבירו לנו פתק

פנינה תמנו:  אני אכניס אתכן לעניינים, אני אתן לכן את הרקע

פנינה תמנו:  החוק למניעת אלימות במשפחה, שתוקן בשנה החולפת על ידי הצעת חוק של עאידה תומא סלימאן, שינה את המצב שבו שופט ראשי לבקש חוות דעת לצורך טיפול בגבר האלים, או האישה האלימה – לרוב, לצערנו, אלו גברים

פנינה תמנו:  החוק הפך את המצב שבו השופט יכול להחליט כראות עיניו, ומחייב בתיקים של צווי הגנה לקבל חוות דעת אם יש, ואיך אפשר להעניק טיפול למי שנאשם

פנינה תמנו:  לצערנו, החוק נכנס עם תקציב, שישה מיליון בתור התחלה

פנינה תמנו:  זה לשנה, השישה מיליון? ולא יושם מאוגוסט

פנינה תמנו:  ביקשו בקשה לדחייה, משרד הרווחה ויתר הגורמים, אבל בעיקר משרד הרווחה, כמי שמתכללים את זה

פנינה תמנו:  קיבלו את הדחייה, רק לאחר הדחייה, חצי שנה אחרי, התכנסנו כאן אחרי המצב הפוליטי הסוער שהיה, ועדיין החוק לא מיושם

פנינה תמנו:      עלה בדיון הקודם, הגדול, המורחב, שעסקנו ממש בסוגיה, שהמסלול שהם החליטו, שזה יהיה בשלטון המקומי על ידי תקנים חדשים של עו"סים, אבל מהשלטון המקומי, בצורה מחוזית – רצו לחלק את זה ל-30 תקנים, תקנו אותי אם אני טועה

עאידה תומא סלימאן: 30 תקנים ו-12 מרכזים

פנינה תמנו: 12 מרכזים

פנינה תמנו:  לא הצליחו בגלל שהשלטון המקומי התנגד

פנינה תמנו:  אמרתי בדיון הקודם: אז לא הולכים למסלול שנועד לכישלון כי אנחנו צריכים את השלטון המקומי

פנינה תמנו:  יש את מרכזי הסיוע בתוך בתי המשפט, הציעו כאן אלטרנטיבות, אנחנו לא מחליפים את גורמי המקצוע

פנינה תמנו:  ביקשתי מהם בתוך שבוע ימים לייצר מתווה, והיום הם הגיעו כדי שאנחנו נוכל לשמוע את המתווה

פנינה תמנו:  נציגת משרד האוצר הגיעה?     

קריאה: עוד לא

קריאה:  נראה לי שעיכבו אותה בכניסה לכנסת

חנית אברהם בכר: אנחנו נדרשנו לבחון מה היה לפני התיקון

חנית אברהם בכר:  לפני התיקון הייתה סמכות שבשיקול דעת, לשון רשאי להפנות לבחינה וראשי להפנות לטיפול

חנית אברהם בכר:  חשוב לי להדגיש שבתי המשפט הפנו לתסקירים, הפנו לבחינה לטיפול גם בטרם התיקון בהתאם לשיקול דעתם; חשוב לי לציין, וזאת בניגוד לכותרת של הודעת הדוברות של הוועדה מהדיון הקודם, שלפיה בתי המשפט לא הפנו משנת 1993

פנינה תמנו: אנחנו נוציא על זה הודעת הבהרה

פנינה תמנו:  זה חשוב

פנינה תמנו:  אם יש לך נתונים אחרים, זה הזמן להגיד לנו את הנתונים, אבל את אומרת שאין לך נתונים

חנית אברהם בכר: אין נתונים, אבל זה לא אומר שלא היו ולא אומר שלא הפנו

פנינה תמנו: קשה לי עם זה

פנינה תמנו:  בסוף זו הנהלת בתי המשפט, מוסד מכובד שיש לו מערך עצום

פנינה תמנו:  להגיד לי אנחנו לא יודעים זה קצת בעייתי

חנית אברהם בכר: אני יכולה לדעת כמה צווי הגנה הוצאו באותן שנים, אני יכולה להוציא את הנתונים, אבל אני לא יכולה לדעת כמה מתוכם – שוב, חשוב להדגיש, בתיקון הקודם - - -     

פנינה תמנו: את יודעת מה, אני אקל עליך

פנינה תמנו:  סליחה שאני קוטעת אותך

פנינה תמנו:  אני אקל עליך

פנינה תמנו:  לא כמה חוות דעת ביקשו, כמה מתוכם בסוף הופנו לטיפול

חנית אברהם בכר: רגע, זה בדיוק מה שרציתי להגיד

חנית אברהם בכר:  זה לא רק שהם צריכים לקבל חוות דעת, אלא גם לא הייתה סמכות כמו שיש עתה בחוק החדש לחייב טיפול

חנית אברהם בכר:  זאת אומרת, הייתה צריכה להיות הסכמה ממש, שהוא מבין את התנאים, שהוא מבין את מהות הטיפול, וכמובן שיש מסגרת לטיפול

חנית אברהם בכר:  כל הדברים האלה, לצערי, בחוק הקודם, בכלל לא אפשרו להפנות

פנינה תמנו: עורכת הדין אברהם, תבדקי לי כמה הופנו לטיפול

פנינה תמנו:  עזבי את הרשאי

חנית אברהם בכר: אלו נתונים שביקשתי ממשרד הרווחה

פנינה תמנו: אז תגידי לי כמה צווי הגנה הוצאו

חנית אברהם בכר: את זה אני יכולה להוציא

חנית אברהם בכר:  תוך כדי הדיון אני אוכל להוציא אותם

חנית אברהם בכר:  כמה צווי הגנה יש, את זה אני יכולה להגיד

חנית אברהם בכר:  עוד משפט אחרון

חנית אברהם בכר:  חשוב לי לציין שלמרות העובדה שהתיקון לחוק עדיין לא מיושם היום, השופטים פועלים באמצעים שקיימים ברשותם, מפנים בהתאם להמלצות או סדרי דין למרכזים לטיפול באלימות במשפחה, לאלימות בקהילה, בהתאם לזמינות המרכזים ולשיתוף הפעולה של הצדדים

חנית אברהם בכר:  חשוב להדגיש, ללא הקצאת תקציבים מתאימים ליישום החוק, היישום שלו לא אפשרי, וזה לא מספיק

פנינה תמנו: אז בעיניכם זו ברכה, החוק הזה

חנית אברהם בכר: בוודאי

חנית אברהם בכר:  לא מספיק רק חוות הדעת, גם נדרש שיהיו מרכזי טיפול שייתנו טיפול

עאידה תומא סלימאן: מרכזי טיפול יש

פנינה תמנו: אין מספיק מרכזי טיפול לגברים מכים, בואו נודה באמת

פנינה תמנו:  אני רוצה לספר לכם סיפור, ובצער

פנינה תמנו:  לצערי, אני אומרת בצער, אני באה מקהילה שהיו בה לא מעט קורבנות נשים שנרצחו

פנינה תמנו:  ברוך השם, יש קצת ירידה, אבל אישה היא אישה, לא משנה מאיזו עדה, מאיזה מעמד

פנינה תמנו:  הרבה פעמים הסיפור היה שהגבר שקיבל צו הרחקה – או אישה שקיבלה צו הגנה – היה אומר תמות נפשי עם פלישתים כי לא היה לו איפה להיות

פנינה תמנו:  לגבר האלים לא היה איפה להיות

פנינה תמנו:  לא היה הוסטל, לא היה בית, לא היה טיפול, לא היה מונגש תרבותית

פנינה תמנו:  אנחנו מבינים מול מה אנחנו עומדים

פנינה תמנו:  אני גם אזכיר שלצערנו היום נרצחה אישה בלוד

פנינה תמנו:  נרצחה היום אישה בלוד

פנינה תמנו:  זה כבר פורסם, היא הייתה בדרך לטיפולי פוריות, עם כל החלומות שלה שנגוזו

פנינה תמנו:  אני באמת מאמינה שמעבר לענישה, שצריכה להיות יותר מחמירה, יש דברים שפשוט נפלו בין הכיסאות, ושם צריך לתת דגש על המניעה

טלי גוטליב: אבל האישה בלוד זה שכן

פנינה תמנו: כן, אני לא אמרתי אחרת

טלי גוטליב: זה לא בתוך המשפחה

פנינה תמנו: לא, לא, לא, אני יודעת

טלי גוטליב: אל תגידו את זה

טלי גוטליב:  יחי ההבדל

פנינה תמנו: אבל אני לא אמרתי בתוך המשפחה

טלי גוטליב: אבל זה סוג הדיון, אז צריך מאוד לדייק את האינפורמציה

פנינה תמנו: חברת הכנסת גוטליב, תיכף אני אתן לך לדבר, אבל אני לא אמרתי לרגע, אמרתי יש אישה שנרצחה

דבורה ביטון: זה גבר

טלי גוטליב: מה זה קשור אם זה גבר, זה לא במשפחה

טלי גוטליב:  ברור, זה נורא ואיום

טלי גוטליב:  זה נורא ואיום, לא זאת השאלה, אבל זה לא במשפחה, דבי

שרון ניר: טלי, כאילו אין תופעה של אלימות במשפחה

פנינה תמנו: חברת הכנסת גוטליב, אני לא אמרתי שזה בתוך המשפחה

טלי גוטליב: לא קשור, אבל כשאתם מעלים את זה לשיח, תדגישו את העובדות

פנינה תמנו: אני אומרת לכם, אני חושבת שכולנו פה חפצי חיים

טלי גוטליב: מה השאלה, בכל ועדה

טלי גוטליב:  בכל ועדה כולם חפצי חיים

פנינה תמנו: לא, לא, לא, לצערי, אני לא רואה איך אתם חפצי חיים בוועדת חוק, חוקה ומשפט, כל מה שאתם - - -     

טלי גוטליב: כולנו כמדינאים חפצי חיים

טלי גוטליב:  אל תנכסי לעצמך את חפצות החיים, כי כולנו חפצי חיים, נקודה, בין אם דעתנו כך או אחרת

דבורה ביטון: מה זה משנה אם זה שכן או - - -? נרצחה אישה, ואנחנו נשים - - -     

שרון ניר: את לא חושבת שזו תופעה מוקטנת, או לא קיימת?     

טלי גוטליב: אני דווקא כן חושבת, תיכף תשמעי

פנינה תמנו: היא תקבל את הזכות שלה

פנינה תמנו:  חברות הכנסת, אני מבקשת, אנחנו נשמע את הדברים בצורה מסודרת, כולל את כל חברות הכנסת

פנינה תמנו:  בהערה, כדי לסגור את הדיון הזה, כשאת מעירה הערה ומתקנת מישהו, תתקני אם הוא אמר – אני לא אמרתי שזו אלימות בתוך המשפחה

פנינה תמנו:  אמרתי שאישה נרצחה היום, אז אל תתקני

פנינה תמנו:  אל תתקני ואל תפריעי לי לדיון

פנינה תמנו:  אל תפריעי לי

טלי גוטליב: פנינה, את רוצה שאני אלך? כי את הרי אף פעם לא מזמנת אותנו מהקואליציה, אבל את לא תצליחי לחוקק פה שום חוק אם את תסתמי לנו את הפה, כי אין לך כוח קואליציוני

פנינה תמנו: מה זאת אומרת אף פעם לא מזמינה?     

טלי גוטליב: את לא מזמינה אותנו מהקואליציה

טלי גוטליב:  אני החברה היחידה פה בזכות העוזר הפרלמנטרי שלי, זה הכול

פנינה תמנו: אני אשמח – קודם כל, את לא חברת ועדה

טלי גוטליב: הרי זה הכי קל לנהל ועדה ללא קולות לעומתיים, אבל מזל שבסוף בכנסת מחוקקים חברי כנסת

פנינה תמנו: כולם מוזמנים, כולל החברים בקואליציה

פנינה תמנו:  נעמיד דברים על תיקונים

פנינה תמנו:  יש חברי ועדה

פנינה תמנו:  כרגע כמה חברים יש לנו מהקואליציה? יש לנו את חבר הכנסת רביבו ואלי דלאל, שני אנשים יקרים מאוד, מוזמנים תמיד

שרון ניר: צריך להגיד שגם לימור מגיעה לפעמים

פנינה תמנו: שניהם מוזמנים תמיד

פנינה תמנו:  לצערי, בגלל שדלאל מנהל דיונים כיו"ר ועדה, נבצר ממנו להגיע

טלי גוטליב: נכון, אפשר פשוט לשנות את השעות של הוועדות כך שכולנו נוכל להיות

פנינה תמנו: רגע, תני לי לדבר, תהיי סובלנית, תנהלי דיון, ואחר כך אני אתן לך להגיב לי

טלי גוטליב: פנינה, אל תצעקי עליי

טלי גוטליב:  תודה

פנינה תמנו: להגיד לי את לא מזמינה - -     

טלי גוטליב: את לא מזמינה

פנינה תמנו: - - חברי קואליציה – אני אגיד לך, הם מוזמנים קבוע

פנינה תמנו:  מוזמנים קבוע

טלי גוטליב: נוח לך שלא נהיה פה, אבל בסוף הכנסת מחוקקת, תזכרי את זה פשוט

טלי גוטליב:  תזכרי פשוט שבסוף הכנסת מחוקקת

פנינה תמנו: טלי, לא להיות עם רגשי נחיתות, מוזמנים קבוע

טלי גוטליב: איזה רגשי נחיתות יש לי?     

פנינה תמנו: יותר מזה, תכניסי אותה בבקשה לרשימה של מי שיקבלו קבוע את סדר-היום, נשמח לראות אותך למרות הדעות שלך, שאני לא מסכימה איתן

טלי גוטליב: את לא צריכה להסכים איתי

פנינה תמנו: יכול להיות שיהיו חלק מהדברים שאני אסכים, ועדיין אנחנו נזמין אותך, אז אל תתלונני על דברים שלא קיימים

טלי גוטליב: אבל את לא צריכה להסכים איתי

טלי גוטליב:  אני לא מתלוננת, אני מסבירה לך שאם לא תשמעו דעות לעומתיות, אין לכם סיכוי לצאת מהוועדה הזאת

טלי גוטליב:  אתם תשמיעו פה חוקים, והכנסת תחוקק דברים אחרים

פנינה תמנו: טלי, נגמר

פנינה תמנו:  טלי, אנחנו רוצים לשמוע את גורמי המקצוע

פנינה תמנו:  בבקשה, משרד הרווחה, סאיד תלי

פנינה תמנו:  אני רוצה שתציגו את המתווה

סאיד תלי: רק התייחסות קטנה למה שהתחיל קודם, שהיום ישנם 170 מרכזים לטיפול או למניעת אלימות במשפחה

סאיד תלי:  מאוד חשוב להדגיש את זה

פנינה תמנו: בתוך הרשויות עצמן, אבל זה רק אם הם רוצים לשתף פעולה

סאיד תלי: אני רק אומר שיש 170 שגם הם מיועדים לטפל לא רק בנשים, גם בגברים

סאיד תלי:  זה שלא מגיעים, או שלא מופנים או שמכחישים את האלימות, זה עניין אחר

פנינה תמנו: ואין לכם יכולת לחייב

סאיד תלי: לא, זה העניין

עאידה תומא סלימאן: עכשיו יש אפשרות לחייב

סאיד תלי: אבל כן ישנם את ה-170

סאיד תלי:  כמובן שמאז הדיון הקודם הנהלת המשרד גם הקימה צוות משימה וגם עסקה בצורה ישירה מאוד בבחינת המתווה המתאים ביותר ליישום התיקון לחוק, שגם אנחנו כמובן לא מרוצים מזה שאנחנו לא מיישמים אותו בפועל מאוגוסט; גם גיוס משאבים, גם תעדוף הנושא

סאיד תלי:  נבחנו מספר חלופות

סאיד תלי:  מבחינתנו השיקולים איזו חלופה – ותיכף אני אגיד מה בסוף החלטנו – זה גם משך הזמן, כמובן בהתחשב בזה שאנחנו כבר בפיגור של יותר מחצי שנה

סאיד תלי:  משך הזמן עד להקמה והפעלה בפועל, גם יכולת להפעיל את השירות החדש בפריסה ארצית, וגם יכולת ההתקשרות

סאיד תלי:  בסופו של דבר, מתוך החלופות שהיו, שהם גם תקני מדינה ובתוך היחידות – אמרנו שבתוך הרשויות המקומיות החלופה הזאת ירדה

פנינה תמנו: שהיה צריך להסב מתקנים של השלטון המקומי לתקני מדינה

סאיד תלי: בחרנו להתחיל במיקור חוץ

סאיד תלי:  כלומר, אנחנו כבר התנענו בקשה למכרז

פנינה תמנו: מה זאת אומרת מיקור חוץ? אתם רוצים לקחת חברה של עו"סים?     

עאידה תומא סלימאן: כן

סאיד תלי: כשבחנו את כל החלופות, כולל עוד תקני מדינה בתוך המשרד, להקים יחידה חדשה במצב הנוכחי - - -     

פנינה תמנו: שלום חבר הכנסת רביבו

פנינה תמנו:  תגיד לי, אתה מוזמן כל הזמן לוועדה?     

אליהו (אלי) רביבו: אני מוזמן

אליהו (אלי) רביבו:  לאור העובדה שאני חבר בכמה ועדות, ובאחת מהן אני גם יושב-ראש, הנוכחות שלי כאן לא מספיקה

פנינה תמנו: אני שמחה שאתה מוזמן, כי חברת הכנסת גוטליב אמרה שאני לא מזמינה אתכם, את חברי הקואליציה

פנינה תמנו:  זה ממש לא נכון

טלי גוטליב: ברור, אבל הוא חבר ועדה, אני לא חברת ועדה

פנינה תמנו: ככה זה נהוג, תלמדי את כללי הבית

אליהו (אלי) רביבו: ככה זה נהוג

אליהו (אלי) רביבו:  ככה זה נהוג

טלי גוטליב: אני לא יודעת למה את קוראת לזה בית, זה לא הבית שלי, תפסיקו להשתמש במושג הזה

טלי גוטליב:  זו כנסת וזה לא בית

פנינה תמנו: כללי הבית הזה

טלי גוטליב: ואם את רוצה אותי פה, או שאת לא רוצה אותי פה, פנינה - - -     

פנינה תמנו: למה לא?     

טלי גוטליב: כי חס וחלילה אני אומר משהו לעומתי שיפריע לך

טלי גוטליב:  אז אם את רוצה שאנחנו אי פעם נחשוב על קידום של הדבר הזה – בסדר

פנינה תמנו: טלי, טלי, טלי, אני רוצה שתהיי פה, אבל גם כשאומרים ומלינים צריך להיות אמיתיים

טלי גוטליב: בסך הכול אמרתי לך שזה לא רצח בתוך המשפחה שהיה היום בלוד

דבורה ביטון: אבל היא לא אמרה, היא אמרה נרצחה אישה

אליהו (אלי) רביבו: טלי, ברשותך

טלי גוטליב: אין צורך

טלי גוטליב:  מיותר

טלי גוטליב:  מיותר, רביבו

אליהו (אלי) רביבו: בדרך כלל מי שמדברת זו את, ואנחנו מקשיבים לך

אליהו (אלי) רביבו:  אני חושב שמן ההגינות תאפשרי לנו להשלים

אליהו (אלי) רביבו:  את חברתי הטובה, את שותפתי למפלגה

טלי גוטליב: על מה אתה מדבר? מה לתת לך להשלים? לא הבנתי

טלי גוטליב:  לא היית פה, מה לתת לך להשלים? חברי מהקואליציה, מה לתת לך להשלים כשאתה לא יודע מה היה פה?     

אליהו (אלי) רביבו: טלי, שנייה

אליהו (אלי) רביבו:  טלי, שנייה

אליהו (אלי) רביבו:  קודם כל, אני יודע מה היה כאן

אליהו (אלי) רביבו:  שנית, כשאומרים הבית, מתכוונים לבית הזה, אלה הניואנסים

טלי גוטליב: זה לא בית, תפסיקו להשתמש בזה

טלי גוטליב:  אתם משתמשים בביטוי הזה

אליהו (אלי) רביבו: זה הביטוי

טלי גוטליב: אני לא בבית אחד עם אחמד טיבי, לא בבית אחד עם עופר כסיף, ולא בבית אחד עם תומכי טרור

טלי גוטליב:  זה לא בית

טלי גוטליב:  זאת כנסת ישראל

טלי גוטליב:  זה לא הבית שלי וזה לא בית

פנינה תמנו: אנחנו נתקדם

אליהו (אלי) רביבו: מה שאני אומר, במינימום הזמן שיש לנו להקדיש לטובת נושאים כל כך חשובים, חשוב שנתמקד בהם

טלי גוטליב: תעשה מה שאתה רוצה

טלי גוטליב:  אני אמרתי שזה לא בית ואני לא אשתמש בביטוי הזה

פנינה תמנו: אני קוראת לכם לסדר

עאידה תומא סלימאן: בואו נקדיש את הדיון לטיפול בגברים אלימים

אליהו (אלי) רביבו: חשוב שבבוקר כזה מזעזע, גברתי היושבת-ראש, שבו נתבשרנו שבת עירי נרצחה על לא עוול בכפה, כשהיא בדרך לטיפולי פוריות, לידור סוויסה שמה – צריכים לדעת שיש שם מאחורי הנרצחת

אליהו (אלי) רביבו:  זה נושא כל כך חשוב ומזעזע, ואנחנו כאן בוועדה לקידום מעמד האישה ושוויון מגדרי צריכים כרגע להתאחד ולהבין שלפני כל המחלוקות ושימת דגשים על ניואנסים, וקואליציה ואופוזיציה, אנחנו קודם כל שליחי העם כאן

אליהו (אלי) רביבו:  אנחנו באים לשקף את המצוקות של העם, ובוודאי של הנשים בוועדה הזאת

אליהו (אלי) רביבו:  בואו נשים בצד את הכול, נדבר על המקרה המזעזע הזה, נמשיך בדיוני הוועדה בנושאים הכול כך חשובים שהעלית לסדר-היום, ונשאיר לאחר כך את ההתנצחויות שבעת הזו הן מיותרות

פנינה תמנו: תודה על הדברים החשובים, חבר הכנסת רביבו

פנינה תמנו:  סאיד, בבקשה, להתמקד, יש לנו פחות מחצי שעה

פנינה תמנו:  אני מבטיחה שכל חברי הכנסת ידברו, אבל אתם צריכים להיות קצרים ומאוד ממוקדים

פנינה תמנו:  אתה אומר שאחרי שביקשנו את המתווה הלכתם על הסיפור של מיקור חוץ

פנינה תמנו:  זה קצת מטריד אותי כי זה שירות מאוד מאוד משמעותי

פנינה תמנו:  השאלה היא אם אנחנו מביאים נטע זר מחוץ למשרד כשמדובר בעניינים כל כך רגישים, האם זה משהו שיעבוד כמו שצריך?     

סאיד תלי: קודם כל, אני אומר שהמפעילים – כמובן שיש פה התקשרות ומכרז, וכל הנושא של הקריטריונים גם יעבוד, וכל הרגולציה והפיקוח הם שלנו

סאיד תלי:  זה קורה כמובן בעוד שירותים חיוניים של המשרד ושל משרדים אחרים, אבל זה המודל

סאיד תלי:  בנסיבות שנוצרו, אנחנו פועלים בשני מסלולים – המסלול הראשון, כבר הותנעה בקשה למכרז ולמיקור חוץ, ולהפעלה

סאיד תלי:  זה המסלול המהיר ביותר בנסיבות שנוצרו

פנינה תמנו: בתוך כמה זמן השירות יתחיל לפעול?     

סאיד תלי: אני אגיד מה הנסיבות, ואז אני אגיד גם את הזמנים

סאיד תלי:  גם משך הזמן עד להקמה וגם כשאנחנו במצב של היעדר תקציב מדינה – אנחנו מדברים על כך שנדרש תקציב תוספתי, וגם היעדר תקינה על חשבון התקינה שהוקצתה למשרד הרווחה

סאיד תלי:  זה המסלול הראשון

סאיד תלי:  במסלול השני אנחנו כן ממשיכים לבחון אחרי סיום ההתקשרות וההפעלה גם קליטה בתוך משרד הרווחה

פנינה תמנו: כמה זמן המתווה צריך לכלול? זה לא אתם שוקלים

פנינה תמנו:  אם אתם אומרים לי - - -     

עאידה תומא סלימאן: היה לכם מקרה אחד של מיקור חוץ שנקלט בחזרה? היה לכם מקרה אחד בהיסטוריה של המשרד, שהוצאתם שירות למיקור חוץ ואחר כך הכנסתם אותו לשירות המדינה? לא

עאידה תומא סלימאן:  אתם הולכים ומפריטים גם את זה?     

סאיד תלי: אמרתי נבחן את זה, עאידה

פנינה תמנו: אני רוצה לשאול את האוצר

פנינה תמנו:  סאיד, תודה

פנינה תמנו:  הבנתי

פנינה תמנו:  בתוך כמה זמן המתווה? רק תענה לי בבקשה על השאלות

סאיד תלי: שאלת לגבי הזמן

סאיד תלי:  בדרך כלל מכרז, הפעלה ופרסום – לוקח שנה וחצי

סאיד תלי:  במקרה הזה, בגלל שיש פה לחץ וכל הנסיבות, עד לפרסום המרכז – שזה זמן שיא, יעידו כל מי שמעורבים במכרזים – זה חודשיים וחצי

סאיד תלי:  כלומר, אנחנו מדברים פה על חודשים להפעלה

פנינה תמנו: עאידה, מה רצית לשאול?     

עאידה תומא סלימאן: אנחנו כבר למודי ניסיון, בוא לא נמרח אחד את השני ונדבר ישר

עאידה תומא סלימאן:  קודם כל, לא הסברתם למה זאת נשארה האופציה היחידה, בעיניי הפסולה

עאידה תומא סלימאן:  אני לא מוכנה אפילו לחשוב עליה, שאתם נותנים נושא כל כך רגיש, כל כך בעייתי, חוק שיש בו הפעלת סמכות והפעלת סמכות גם משטרתית וגם שיפוטית, לידיים - - -     

פנינה תמנו: טוב, קצר

פנינה תמנו:  עאידה, עאידה, קצר

פנינה תמנו:  הם יסבירו למה הם הגיעו

עאידה תומא סלימאן: הם יודעים שזה לא יתחיל לפעול לפני שמונה חודשים מינימום

סאיד תלי: בדקנו את זה

סאיד תלי:  שני דברים – קודם כל, יש לא מעט שירותים חיוניים, את יודעת, עאידה, בעצמך

סאיד תלי:  מקלטים זה נושא מאוד מאוד חשוב, ועדיין, מופעל, בין היתר, על ידי גורמי חוץ

עאידה תומא סלימאן: זה לא אותו דבר

סאיד תלי: נכון, צודקת, אבל זה גם - - -     

פנינה תמנו: עאידה, אנחנו בזמנים קצרים

סאיד תלי: העניין נבדק גם מבחינה משפטית, אם כן או לא

סאיד תלי:  כמובן שאנחנו מדברים על מינוי של שר הרווחה במקרה הזה

פנינה תמנו: אני אשאל אותך שאלה פשוטה: האם אתם רציתם שזה לא יהיה במיקור חוץ וקיבלתם ברקס מהאוצר?     

סאיד תלי: לא

סאיד תלי:  מבחינתנו, כמו שאמרתי, בנסיבות שנוצרו, המתווה הכי מהיר, גם כמובן בהתחשב בנושא של התקציב – אמרת קודם, עאידה, שהתקציב עלוב, כלומר, בשישה מיליון אין ספק שיהיה מאוד מאוד קשה כשאנחנו כרגע בלי תקציב ובלי תקינה תוספתית לצאת לדרך בזמן המהיר ביותר

פנינה תמנו: סאיד, אז הבחירה היא בגלל הזמנים, הטווחים הקצרים שאנחנו מבקשים מכם ליישם

פנינה תמנו:  זאת אומרת שאם היה לכם יותר זמן, יכול להיות שהיה מדובר בתקנים שהם תקני מדינה, כי אתם מבינים שזה בעייתי שאתם מפריטים את השירות הזה

סאיד תלי: ככלל, היינו מעדיפים כן

סאיד תלי:  זאת גם האמירה של הנהלת המשרד

סאיד תלי:  היינו מעדיפים שזה יהיה בתקני מדינה

סאיד תלי:  בנסיבות שנוצרו ובזמן שאנחנו נדרשים, כשאנחנו כן בוחנים את האופציות, הכי נכון כרגע להתחיל עם המיקור חוץ ולהמשיך לבחון ולקדם את האופציות

פנינה תמנו: תודה

פנינה תמנו:  בבקשה, נציגת משרד האוצר

פנינה תמנו:  באמת זה כל כך בעייתי לייצר להם 30 תקנים?     

תאיר ראבוחין: שמי תאיר

תאיר ראבוחין:  עכשיו אנחנו בתקציב המשכי, זה נאמר גם בוועדה הקודמת

תאיר ראבוחין:  במסגרת דיוני התקציב, שמתחילים ממש בימים הקרובים – גם אמרנו – למשרד יש נכונות לדון, אם הדבר הזה יונח על השולחן, במסגרת סדרי העדיפויות של המשרד, כי 30 התקנים שניתנו בעבר היו תקני רשות, ומדובר בסדרי גודל - - -     

פנינה תמנו: להמיר את זה

פנינה תמנו:  אז אני רוצה לשאול אותך, גברתי עורכת הדין אילת, האם זה לא בסדרי העדיפויות שלכם, שזה יהיה תקני - - -     

אילת ששון: אני רוצה קודם כל להסביר מה המשמעות של סדרי עדיפויות

אילת ששון:  סדרי עדיפויות – זה אומר שאם המשרד מקבל 50 תקנים לשנת תקציב, 30 מתוכם הולכים לדבר הזה

אילת ששון:  זאת אומרת שכל הדברים האחרים צריכים לרדת בסדרי העדיפויות

פנינה תמנו: לא, בשביל זה ביקשתי שתשבו, ושאם צריך להרחיב את השמיכה, תרחיבו את השמיכה

עאידה תומא סלימאן: לא, אבל יש תקציב שהוקצה - - -     

פנינה תמנו: שנייה, עאידה

פנינה תמנו:  יש פה הרבה חברי כנסת שרוצים לדבר, והם לא מתפרצים

פנינה תמנו:  שנייה, אנחנו תיכף נעבור לפי הסדר לחברי הכנסת שהגיעו

עאידה תומא סלימאן: לא כולם ליוו את החוק הזה

פנינה תמנו: אני יודעת, ואת מקבלת את מלוא הבמה

פנינה תמנו:  את מקבלת את מלוא הבמה

פנינה תמנו:  אני חושבת שההערה הזאת לא במקום

פנינה תמנו:  בבקשה

אילת ששון: זאת נקודה ראשונה

אילת ששון:  צריך להבין שככה זה עובד, זאת המציאות

אילת ששון:  כשאנחנו צריכים לתעדף דברים, אנחנו צריכים לקחת את כל התקנים שהמשרד מבקש, את כל התקנים שהמשרד יקבל, ולהחליט שאלה יוקצו לדבר הזה, ושכל האחרים יחכו לתקציב הבא

פנינה תמנו: אומרת יוזמת החוק שלחוק הזה צבועים תקנים וצבוע כסף

פנינה תמנו:  חבר'ה, אתם קצת מבלבלים אותנו

עאידה תומא סלימאן: שישה חודשים אתם השתמשתם בהם

אילת ששון: אבל במציאות - - -     

פנינה תמנו: מה זה מציאות?     

עאידה תומא סלימאן: מה זה מציאות? זו החלטה שלכם

שרון ניר: יש פה חוק, אני לא מצליחה להבין מה את אומרת

אילת ששון: מה שנאמר פה זה שזה במסגרת התעדוף של המשרד

אילת ששון:  זה לא שהמשרד ביקש 40 - - -     

אליהו (אלי) רביבו: סלחי לי, כסף צבוע?     

אילת ששון: זה לא כסף צבוע

פנינה תמנו: היה כסף צבוע בחוק

עאידה תומא סלימאן: כן, שישה מיליון צבועים לחוק הזה

אליהו (אלי) רביבו: חבר'ה, כסף צבוע מבטל סדרי עדיפויות

אליהו (אלי) רביבו:  זו המשמעות של כסף צבוע

פנינה תמנו: אנחנו היינו מוכנים לחכות עד התקציב בשביל שזה יהיה מסלול של תקנים קבועים

פנינה תמנו:  אתם לא פתרתם לנו את הבעיה

פנינה תמנו:  אתם לא פתרתם לנו את הבעיה

פנינה תמנו:  אתם מייצרים בעיה על בעיה על בעיה

תאיר ראבוחין: דיוני התקציב מתחילים עכשיו

פנינה תמנו: אנחנו מוכנים – וגם המחוקקת מוכנה – להמתין, רק תביאו לנו פתרון לתקנים קבועים

אליהו (אלי) רביבו: גברתי היושבת-ראש, אני מבקש ברשותך, שתבקשי לבדוק באופן ברור ומתחייב מהם אם מדובר בכסף צבוע או לא

אליהו (אלי) רביבו:  שאלה ראשונה, שאיתה אפשר להתחיל את הדיון

תאיר ראבוחין: יש פה שתי סוגיות שהן נפרדות

תאיר ראבוחין:  כמו שאתם מכירים, תקציב המדינה בנוי מהכמויות של התקנים ומהכסף

תאיר ראבוחין:  השיח פה הוא לא על הכסף, שהוא חסר כדי לממן את תקני המדינה, שזה דבר אחד

עאידה תומא סלימאן: למה חסר? השישה מיליון – בשביל זה ניתנו

אליהו (אלי) רביבו: חברים, אני עדיין שואל את אותה שאלה ראשונה

פנינה תמנו: סליחה, תמירו את התקנים של הרשויות המקומיות לתקנים של מדינה

פנינה תמנו:  אני אומרת לכם, המתווה הזה הוא לא טוב, כי גם במתווה הזה לוקח לפחות שמונה חודשים עם מיקור חוץ

פנינה תמנו:  אנחנו מוכנים להמתין לתקציב המדינה, שתמצאו פתרון שה-30 האלה יהיו תקנים של המדינה ולא של מיקור חוץ

פנינה תמנו:  אני רוצה לתת לחברי הכנסת להגיב, ולברך את חברת הכנסת לימור סון הר מלך, ואת חבר הכנסת אלי דלאל, ובכלל, לברך על הנוכחות הגבוהה של חברי הקואליציה

פנינה תמנו:  תמצאו לי פתרון

פנינה תמנו:  שמונה חודשים מיקור חוץ, ותקציב המדינה יעבור לפני – אנחנו כאן סתם? בגלל שיש לנו אינטליגנציה נמוכה? אנחנו יודעים לספור את הזמנים

פנינה תמנו:  בבקשה, חברת הכנסת טלי גוטליב

טלי גוטליב: קודם כל, אני רוצה להבהיר, אמרה כאן יו"ר הוועדה שהדעות שלי לא מקובלות עליה

פנינה תמנו: לא אמרתי את זה

פנינה תמנו:  אמרתי שאומנם אני לא מסכימה עם הדעות שלך, אבל אני אברך בכל פעם שתגיעי לכאן

טלי גוטליב: זה בסדר, אנחנו לא בוויכוח, אני אומרת את הדברים שלי חשוב להגיד כאן בוועדה

טלי גוטליב:  שיהיה ברור לכולם שכל אזרח, לא רק שהוא חפץ חיים ושוחר חיים, הוא גם מגנה בכל תוקף אלימות באשר היא, בטח ובטח בתוך המשפחה, ובטח כנגד נשים

טלי גוטליב:  אבל אני כאן כדי להשמיע קול חשוב לא פחות, שאתם חייבים לקחת במניין השיקולים שלכם

טלי גוטליב:  אתם חייבים להבין שבית המשפט לענייני משפחה, שהחוק הזה חל עליו, מהווה כר נוראי לניצול לרעה של הליכים אזרחים לפגיעה אנושה באבות בישראל

טלי גוטליב:  אני שמתי לי למטרה, כידוע, לשמור מכל משמר על זכויותיהם של האבות הגרושים, בתוך כך לשמור על ילדי ישראל

טלי גוטליב:  לזכותם, חובתנו, להיות נוכחים בחייהם של ילדינו, בין אם אנחנו גברים או נשים

טלי גוטליב:  המידע שאתם מקבלים לפה הוא מידע שהשאלות הסטטיסטיות הן שאלות שגויות

טלי גוטליב:  אני אומרת כבר שנים שאנחנו צריכים לחתור לכך שהחוק יהיה גם ביטול חזקת הגיל הרך וגם הורות שוויונית כעניין של הנחת עבודה, וגם חישוב מזונות מתמטי, שהוא נגזרת של הכנסות בני הזוג מתוך חשיבה שחושבת גם על האבא וגם על האימא

טלי גוטליב:  מתוך כך אני אומרת לכם, כמי שהייתה עורכת דין שנים רבות ומצויה בתוך ההליך הזה, שתדעו לכם, הפניות לבתי המשפט לענייני משפחה בבקשה לצווי הגנה הן פניות שנעשות תוך ניצול פסול של ההליך הזה

טלי גוטליב:  ואם אתן הייתן שואלות את השאלה הסטטיסטית הבאה, שעליה אני רוצה תשובה לישיבה הבאה, ואני אגיע - - -     

פנינה תמנו: על סמך מה את אומרת שזה נעשה תוך ניצול פסול? האם את עמדת בפני הנשים האלה שחוו אלימות?     

טלי גוטליב: נשים מנצלות - - -     

דבורה ביטון: - - - עשרות נשים שאפילו - - - איך את בכלל מדברת על זה? מה את מנסה עכשיו - - -     

פנינה תמנו: את חווית אלימות? את היית במעגל האלימות?     

טלי גוטליב: איך זה קשור לשאלה?     

פנינה תמנו: אני אגיד לך, את פוגעת במאבק של הורים מנוכרים

דבורה ביטון: לא רק שהיא - - - היא חושבת שאלימות זה בסדר

טלי גוטליב: למה את לא נותנת לי לדבר? למה את לא נותנת לי לדבר?     

אליהו (אלי) רביבו: זה לא מה שהיא אומרת

אליהו (אלי) רביבו:  זה לא מה שהיא אומרת

לימור סון הר-מלך: היא חושבת שאלימות זה בסדר?     

פנינה תמנו: שנייה, תנו לה

פנינה תמנו:  תנו לה

טלי גוטליב: למה את לא נותנת לי להשלים? למה את לא נותנת לי להשלים את הדברים, כי קשה לשמוע? למה?     

פנינה תמנו: לא, ממש לא

טלי גוטליב: למה את לא נותנת לי להשלים את הדברים שלי? למה היו"רית לא נותנת לי להשלים? היו"רית לא נותנת לי להשלים את הדברים כי אני מפריעה לאג'נדה? אני לא מבינה

פנינה תמנו: לא, לא

פנינה תמנו:  את יודעת משהו? את פוגעת במאבק של אבות

שרון ניר: נשים זו אג'נדה?     

טלי גוטליב: אני לא פוגעת במאבק

טלי גוטליב:  אני חושבת רק על ילדי ישראל

פנינה תמנו: טלי, אני קוראת לך פעם ראשונה

טלי גוטליב: תני לי להשלים את דברים שלי

טלי גוטליב:  אני אשלים את הדברים שלי

פנינה תמנו: חברת הכנסת גוטליב, קריאה ראשונה

טלי גוטליב: תקראי לי קריאה שלישית, אני אצא

פנינה תמנו: אל תצעקי

טלי גוטליב: אני אצא

טלי גוטליב:  אני אצא

טלי גוטליב:  את קוראת לי קריאה שלישית כשאני בזכות דיבור?     

פנינה תמנו: לא, אמרתי קריאה ראשונה

טלי גוטליב: קריאה ראשונה כשאני בזכות דיבור?     

פנינה תמנו: את תדברי

פנינה תמנו:  תהיי מאופקת

פנינה תמנו:  אני אומר לך כזה דבר - - -     

טלי גוטליב: איך לפי התקנון את יכולה לקרוא לי קריאה ראשונה? תפתחי את התקנון, אין לך סמכות לקרוא לי קריאה ראשונה כשאני בזכות דיבור

פנינה תמנו: יש לי סמכות

פנינה תמנו:  יש לי סמכות

טלי גוטליב: רק אם אני לא בזכות דיבור

טלי גוטליב:  רק אם אני לא בזכות דיבור

טלי גוטליב:  אין לך סמכות

טלי גוטליב:  את סותמת לי את הפה

פנינה תמנו: אני רק אומר לך, חברת הכנסת גוטליב, שתשלימי את הדברים שלך

טלי גוטליב: תודה רבה

טלי גוטליב:  אני יכולה להשלים בלי שתפריעו לי? אני אומרת את הדברים הבאים – לא מעניין אותי כמה שתצעקו עליי כאן, וזה לא משנה לי כך ולא משנה לי אחרת

טלי גוטליב:  אני יודעת מה זה ארגוני הנשים

טלי גוטליב:  אני יודעת מה מסוגלים לעשות הארגונים הללו, ולחרב תוך כך משפחות בישראל

טלי גוטליב:  השאלה שאני רוצה - - -     

דבורה ביטון: תתביישי לך

דבורה ביטון:  אישה בישראל

דבורה ביטון:  תתביישי לך

אליהו (אלי) רביבו: תאפשרי לה רגע להשלים

טלי גוטליב: אני אומר את זה בגאווה

טלי גוטליב:  השאלה שאני רוצה לקבל עליה תשובה – וזאת השאלה, ושלא תבינו, על השאלה שאני רוצה תשובה - - -     

פנינה תמנו: תודה

פנינה תמנו:  תודה

פנינה תמנו:  לסיים

פנינה תמנו:  יש לנו רבע שעה

טלי גוטליב: את רוצה לתת לי לשאול את השאלה שאני רוצה?     

פנינה תמנו: חברת הכנסת גוטליב

שרון ניר: כולנו רוצות להתייחס ואין זמן

טלי גוטליב: השאלה שאני רוצה עליה תשובה: מתוך מקרי הרצח בשנת 2022, אני רוצה את החתך הבא, באיזה מקרה רצח בשנת 2022 הוצא צו הגנה, והרצח נעשה תוך הפרת הצו? אני רוצה על זה תשובה

פנינה תמנו: שאלה טובה

פנינה תמנו:  שאלה טובה

פנינה תמנו:  זו שאלה שתרשמו

טלי גוטליב: ואז תבינו למה יש פה ניצול לרעה של ההליכים האלה לפגיעה באבות

דבורה ביטון: - - - לא נרצחים כי שומרים עליהם, את זה את צריכה לשאול

פנינה תמנו: חברת הכנסת גוטליב - - -     

טלי גוטליב: לא ניתן לזה יד במשמרת שלי, בקדנציה הזאת אנחנו נפעל להורות שוויונית, זה מה שנעשה

פנינה תמנו: דבי, די

פנינה תמנו:  תודה

פנינה תמנו:  תודה

פנינה תמנו:  עכשיו אני רק אומר – שמענו, יש לה את הזכות להשמיע את דבריה

פנינה תמנו:  אני רק אומר במשפט: את פוגעת במאבק של הורים ואבות של ניכור הורי

פנינה תמנו:  את מערבבת בין שתי סוגיות – בין נשים שחוות אלימות, נרצחות, נפגעות, לזה שיש אבות שנפגעים מניכור הורי

טלי גוטליב: פנינה, את פוגעת

טלי גוטליב:  את פוגעת

טלי גוטליב:  את פוגעת

טלי גוטליב:  את פוגעת

טלי גוטליב:  את מתעלמת מניצול לרעה של ההליכים האלה

פנינה תמנו: את פוגעת ומערבבת בין שני דברים

טלי גוטליב: אני לא מערבבת

טלי גוטליב:  אני אומרת בדיוק את האמת

טלי גוטליב:  רמיסת זכויות של אבות בישראל, אי אפשר לסבול את זה

פנינה תמנו: משרד האוצר

פנינה תמנו:  משרד האוצר

טלי גוטליב: לא יקרה עוד

טלי גוטליב:  אנחנו נעשה הכול לשנות את זה מהיסוד

טלי גוטליב:  לשם כך הגענו לכנסת

פנינה תמנו: תודה

פנינה תמנו:  משרד האוצר, ואז חבר כנסת בקצרה

פנינה תמנו:  כל אחד פה מדבר דקה

פנינה תמנו:  משרד האוצר, מה שאנחנו אומרים, גם כשזה הולך במסלול במתווה שאתם מציגים בפנינו, שזה מתווה של מיקור חוץ, עדיין זה לוקח לא פחות משמונה-תשעה – לפעמים גם יותר – חודשים

פנינה תמנו:  אנחנו יודעים שההתכנסות לתקציב היא לחודש מאי

פנינה תמנו:  אין שום סיבה שאתם תציגו לנו מתווה של מיקור חוץ כשאנחנו מוכנות לגלות – תגידי לי, יוזמת החוק – הבנה לעניין הזמנים, ואנחנו מעדיפים שזה יהיה בתקני מדינה במאי, מאשר מיקור חוץ לאחר מכן

עאידה תומא סלימאן: שישה חודשים לא בדקתם תקני מדינה, עכשיו באים לדבר על מיקור חוץ? שישה חודשים לא נקפתם אצבע, והחוק היה צריך להיות מיושם

עאידה תומא סלימאן:  עכשיו אתם רוצים להפריט את השירות הזה, לתת אותו לחברה שתעשה כסף על גב גם הנשים וגם הגברים וגם העובדים הסוציאליים

פנינה תמנו:   תודה

פנינה תמנו:  הדברים ברורים

פנינה תמנו:  תני לי תשובה בבקשה

תאיר ראבוחין: אני אגיד שמיקור חוץ – כמובן שחלק משירותי משרד הרווחה ניתנים גם על ידי חברות, כפי שחברת הכנסת מציגה, אבל במקרה הזה, נאמר פה על ידי משרד הרווחה שמדובר בעמותות, בארגוני מגזר שלישי שיפעילו את השירות הזה

קריאה: איך אפשר להגדיר את זה?     

פנינה תמנו: לא להפריע לה

פנינה תמנו:  לא להפריע לה

פנינה תמנו:  אף אחד לא מפריע לה

תאיר ראבוחין: הרוב המכריע של שירותי הרווחה ניתנים לאזרחים באופן הזה, ואנחנו מחזקים את - - -     

פנינה תמנו: סליחה, אמרנו לך: אנחנו לא רוצים

פנינה תמנו:  אנחנו רוצים תקני מדינה, זו הייתה כוונת המחוקק

פנינה תמנו:  את אומרת במאי, תמצאו פתרון שבמאי יהיו תקנים

פנינה תמנו:  אני אסביר לך, זה שירות כל כך חשוב, תמצאו תקנים

תאיר ראבוחין: אני אסכם במשפט על תקני המדינה

תאיר ראבוחין:  אם הוועדה מחליטה שניתן עוד זמן והדבר הזה יכול להיות בדיוני התקציב שמתחילים כרגע – בסוף החודש הממשלה תצביע על התקציב וזה יתכנס לאזור מאי כשיהיה תקציב מדינה

פנינה תמנו: עד אז אתם תמצאו – אני אשמע את חברי הכנסת

פנינה תמנו:  אני רוצה שתחזרו, אנחנו נותנים לכם זמן כל עוד זה נכנס כתקנים קבועים, 30 תקנים

פנינה תמנו:  לא שמענו את ההמשך של המתווה

סאיד תלי: צריך לדייק פה שזו הקמה של שירות חדש

סאיד תלי:  זה לא רק קליטה של 30 תקנים, זו הקמה של שירות חדש

סאיד תלי:  זה אומר הרבה - - -     

פנינה תמנו: בסדר, אתה רוצה שאנחנו נעשה לך את העבודה, סאיד? אני לא מבינה את זה, ברור שזו הקמה של מערך חדש, אבל יש לכם בסיס

פנינה תמנו:  הבאנו לכם את נקודות הטיפול בתוך בתי המשפט

פנינה תמנו:  איזה מן דבר זה? אני לא מבינה, באמת

פנינה תמנו:  אני לא מבינה

פנינה תמנו:  כשנותנים כלים למשרדים, אתם צריכים לחבק את זה בשתי ידיים

פנינה תמנו:  אתה רוצה לשמוע משהו, סאיד? אנחנו עושים לך את העבודה פה בוועדה מול האוצר, ואני לא מוכנה לקבל בכל פעם סוג של הערמת קשיים

פנינה תמנו:  ממש לא בסדר

שרון ניר: קודם כל אני רוצה להגיד לפרוטוקול, כי חשוב לי שזה יישמע כדי שהדברים לא יצאו מהקשרם –אלימות במשפחה ואלימות כנגד נשים ורצח נשים זו מכת מדינה

שרון ניר:  זו תופעה חמורה

שרון ניר:  אני מבקשת שזה יירשם

שרון ניר:  הנתונים מדברים בעד עצמם

שרון ניר:  אני מבקשת שלפחות את זה נדבר באותה שפה

פנינה תמנו: כולם מסכימים על זה

שרון ניר: מאה אחוז

שרון ניר:  קודם כל, אני מברכת את החוק ואת מציעת החוק, ואת עצם העובדה שהחוק עבר

שרון ניר:  אני גם אגיד ברקע ששר האוצר הקודם תקצב ב-150 אש"ח את כל נושא האלימות במשפחה, לטובת כל הפעילויות שהוזכרו כאן

שרון ניר:  זאת אומרת, עצם העובדה שהממשלה הקודמת שמה לכך סכום נכבד של כסף, מה שנותר כרגע למשרדי הממשלה זה רק להוציא לפועל את התוכנית החשובה הזאת

שרון ניר:  זו תוכנית כל כך חשובה, יושבת-הראש

שרון ניר:  ראינו את זה בדיון הקודם, הטיפול בגברים הוא בדרך כלל בתת טיפול

שרון ניר:  אנחנו רוצים למנוע את התופעה

שרון ניר:  כדי לטפל בתופעת האלימות במשפחה, צריך לטפל בגבר הפוגע, ולכן יש כאן הצעת חוק שמביאה לידי ביטוי בשורה, להביא לידי ביטוי מניעה, תוכנית מניעה ואולי לייצר מציאות יותר טובה עבור כולנו, שלא נתעורר לבשורות מוות

פנינה תמנו: תודה

פנינה תמנו:  תודה רבה

פנינה תמנו:  חברת הכנסת ביטון

דבורה ביטון: גברתי, כמובן שבהמשך למה ששמענו כאן, אני חייבת להביע את הזעזוע שלי, כי עם כל הכבוד לדעות והרצונות, אבל להאשים נשים שהן מנצלות צו הגנה, זה הדבר הכי חמור

דבורה ביטון:  כעורכת דין 14 שנה - - -         

טלי גוטליב: זה מה שהן עושות

טלי גוטליב:  הן עושות את זה, הן מנצלות את ההליכים

דבורה ביטון: את תשתקי, עכשיו אני מדברת

טלי גוטליב: את לא תגידי לי תשתקי אחרי שקראת לי חצופה

דבורה ביטון: אני לא שואלת אותך, וזה שאת רוצה - - - רק בגברים, זו בעיה שלך

טלי גוטליב: נשים מנצלות את כוחן לפגוע בגברים בישראל ובאבות בישראל, זה הכול

טלי גוטליב:  זה הכול

דבורה ביטון: את לא תהרסי את הנשים

דבורה ביטון:  חצופה

טלי גוטליב: תפסיקי לקרוא לי חצופה, ואני אומר את דבריי, ולמזלי, עכשיו אני בכנסת – סוף סוף קולם של האבות בישראל יישמע

טלי גוטליב:  סוף סוף

דבורה ביטון: אני אומר לך, גברתי, הגברת הזו באה מהפרקליטות

דבורה ביטון:  אני באתי, גברתי, מ - - - משפחה

דבורה ביטון:  אני ייצגתי בבית המשפט לענייני משפחה, והיא יושבת ומנופפת בצו הגנה, כי מישהו כנראה משלם שכר טרחה טוב

דבורה ביטון:  נשים - - -     

טלי גוטליב: את מאשימה אותי שמשלמים לי שכר טרחה? שאני אבין, את מאשימה אותי שמשלמים לי כסף?     

דבורה ביטון: נשים - - - כל הצבועים האלה

דבורה ביטון:  ואת אישה בישראל, זו בושה

דבורה ביטון:  יש לך ילדה

טלי גוטליב: את מאשימה אותי שמשלמים לי כסף? זה מה שהיא אמרה

פנינה תמנו: חברת הכנסת גוטליב, תני לה להשלים את הדברים שלה

דבורה ביטון: את שמעת, אמרתי - - -     

טלי גוטליב: את מאשימה אותי שמשלמים לי כסף? את מאשימה אותי?     

פנינה תמנו: חברת הכנסת גוטליב, אני לא רוצה להוציא אף אחד

פנינה תמנו:  אני חושבת שאנחנו יכולים לנהל את הדיון

דבורה ביטון: תתבייש לה שיש אנשים כאלה בכנסת ישראל

טלי גוטליב: ברוך השם, אני בכנסת

פנינה תמנו: אבל היא הקשיבה לך

פנינה תמנו:  היא הקשיבה לך, חברת הכנסת גוטליב

טלי גוטליב: היא קראה לי חצופה

טלי גוטליב:  היא האשימה אותי שאני מקבלת כסף

דבורה ביטון: היא באה לעשות - - -     

פנינה תמנו: את השמעת את הדברים שלך, ואת הולכת

פנינה תמנו:  תודה

פנינה תמנו:  כל טוב

דבורה ביטון: אני לא האשמתי, אמרתי בגלל שכר טרחה, ואת לא היחידה

דבורה ביטון:  חצופה אחת

דבורה ביטון:  אני פשוט מתביישת – אישה בישראל, יש לה ילדה לאישה הזאת

דבורה ביטון:  גברתי, אני 14 שנים – 14 שנים – מלווה נשים במעגל האלימות, אני מלווה בדיני משפחה

דבורה ביטון:  ראיתי את הנשים האלה שמתקשרות אליי ב-02:00 ובוכות: הוא לידי במיטה, אני רועדת

דבורה ביטון:  גשי להגיש צו הגנה

דבורה ביטון:  שתבקש בבקשה נתונים כמה צווי הגנה הוגשו וכמה הצילו את החיים, צווי ההגנה

דבורה ביטון:  לא יעלה על הדעת שהיא הופכת עכשיו – וחלילה, זה לא גורף, אם אישה אלימה היא גם תיתן את הדין

פנינה תמנו: היא אמרה את הדבר הנכון

פנינה תמנו:  השאלה שלה הייתה הפוך על הפוך, אבל היא מוכיחה את הטענה האמתית

דבורה ביטון: בדיוק

דבורה ביטון:  מה זה כמה נרצחו?     

פנינה תמנו: היא שאלה כמה נרצחו בהפרת צו הגנה? ברור שלא, בדיוק לשם כך צו ההגנה נועד, להגן, אבל בטוח יש כמה מסוכנים

דבורה ביטון: כמה ניצלו בזכות צווי ההגנה?     

פנינה תמנו: כמה ניצלו? זו השאלה האמיתית

דבורה ביטון: אני מבקשת – קודם כל, אני רואה בחומרה שלא מומש, ויש כבר תקציבים, ולצערנו, אנחנו ממשיכים, וזה חמור וצריך בזמנים מסודרים להפעיל את זה

דבורה ביטון:  דבר נוסף, יש להתחיל את הטיפול מבתי הכלא, בנשים ובגברים מבתי הכלא

דבורה ביטון:  ביום המעצר לכפות עליהם טיפולים, כי בסוף אני מאמינה בבית שלם

פנינה תמנו: תודה רבה

פנינה תמנו:  אני יודעת שיש כאן את הארגונים

פנינה תמנו:  חברי כנסת נכבדים, אני רוצה לשמוע את הארגונים שעושים מאמץ ובאים, נוסעים מרחוק

פנינה תמנו:  אנחנו פה כל היום והעבודה שלנו חשובה כנבחרי ציבור, אבל תאפשרו לי לתת להם לדבר

פנינה תמנו:  אני רוצה לתת לענבל חרמוני, יו"ר איגוד העובדים והעובדות הסוציאליות

פנינה תמנו:  שלום

ענבל חרמוני: אני רוצה לכוון את הדיון למקום של האוצר בתמונה, כי האוצר ואגף תקציבים בראשו, תמיד ירצה להפריט ולהוציא למיקור חוץ

ענבל חרמוני:  קודם כל, מיקור חוץ הוא רעה חולה גם בשירותים אחרים, אבל בטח בשירות שהוא שירות עם סמכות

ענבל חרמוני:  אי אפשר להבטיח שזו תהיה בהכרח עמותה, לא שבהכרח כל עמותה מבטיחה שירות שהוא שירות הולם, אנחנו רואים את זה, אבל בטח לא כשזה בכפייה

ענבל חרמוני:  אני רוצה להגיד שמראש יש פה תקצוב – תשימו לב שמראש האוצר תקצב את זה בחסר כדי שבסוף תהיה חובה להוציא את זה למיקור חוץ

פנינה תמנו: זה חמור

ענבל חרמוני: נכון

ענבל חרמוני:  זה חמור

ענבל חרמוני:  הם יודעים שזה מתוקצב בחסר, ואז הם אומרים: אבל אין ברירה, אין מספיק כסף לעובד מדינה

פנינה תמנו: אז את מתנגדת, את רואה אתנו עין בעין

אליהו (אלי) רביבו: זה שורש העניין, ולכך חיכיתי, גברתי היושבת-ראש

אליהו (אלי) רביבו:  בדיוק לכך חיכיתי

אליהו (אלי) רביבו:  בונים דרישה ולא מתייעצים ולא בוחנים מה הצרכים האמיתיים לממש אותה

אליהו (אלי) רביבו:  אם היא קיימת על הנייר והיא לא בת מימוש, היא יכולה להישאר ככה עוד שנים

אליהו (אלי) רביבו:  עוד שנים

אליהו (אלי) רביבו:  אף אחד לא ישב איתם ככל הנראה, ולא בדק

אליהו (אלי) רביבו:  הרי יודעים שעובדים סוציאליים לומדים את התחום ולא עוסקים בו הרבה פעמים כי זו עבודה לא מתגמלת

אליהו (אלי) רביבו:  זו עבודה לא מתגמלת

פנינה תמנו: נכון

פנינה תמנו:  ענבל נאבקת במשך שנים ארוכות

פנינה תמנו:  את רואה אתנו עין בעין שעדיף להמתין מעט ושאלו יהיו תקני מדינה, ולא יהיה במיקור חוץ

ענבל חרמוני: אני חושבת שלא מתקנים עוולה אחת בעוולה אחרת

ענבל חרמוני:  נכון שאין ברירה, לוקח זמן להקים את השירות, אבל הסיפור התקציבי פה הוא קריטי, כי אם האוצר יגיד למשרד הרווחה תתעדפו את זה על חשבון משהו אחר, מה עשינו בזה? על חשבון מה, מוגבלויות, חסות הנוער?     

פנינה תמנו: לא על חשבון, אתם תמצאו תקנים, אתם תרחיבו את התקנים

פנינה תמנו:  אני אומרת לכם, האוצר חייב להרחיב

ענבל חרמוני: צריך לשבת עליהם, כי אנחנו מכירים את האוצר טוב

פנינה תמנו: מה אתם רוצים, שבכל כמה שנים שהעובדות הסוציאליות יצאו לרחובות?      

ענבל חרמוני: זה בין כה יקרה

פנינה תמנו: אנחנו מייצרים את הבעיה, אי אפשר

פנינה תמנו:  תדאגו למצוא את התקנים, תסבו

פנינה תמנו:  אני בטוחה שלא ניצלתם באופן מחפיר את התקנים של השלטון המקומי, וציפיתם ששם הם יעבדו – אני לא אוהבת את המדרג הזה, גם אם זה תקן מדינה

ענבל חרמוני: הם ציפו ששם יעבדו בכלום כסף, והרשויות יוסיפו מצ'ינג, ואז רשויות חלשות לא יוכלו להוסיף, וכל הציפיות האלה

תאיר ראבוחין: אין מצ'ינג - - - אין בזה מצ'ינג

פנינה תמנו: אני מבקשת שוב, אני חושבת שזה בדיוק המקום שאנחנו אומרים שלא, המסלול הזה לא מקובל עלינו

פנינה תמנו:  אנחנו גם שומעים את הקולות

פנינה תמנו:  תודה רבה על חוות הדעת שלך כמישהי שמייצגת את העובדים והעובדות הסוציאליות, ומכירה לפנים ולפני את כל הבעיות הפנימיות

פנינה תמנו:  כן

עידן חלילי: אני מהקליניקה הסוציו-משפטית במכללה למינהל

עידן חלילי:  עורכת דין ועובדת סוציאלית עידן חלילי

עידן חלילי:  אני רוצה להגיד שלצערי, אנחנו נאלצים בקליניקה לעסוק כמעט רק בנושא של קריסת שירותי העבודה הסוציאלית בישראל

עידן חלילי:  הסטודנטים בקליניקה בשבועות האחרונים עשו ראיונות עומק עם 60 עובדות סוציאליות במגוון תפקידים, כולל תפקידים על פי חוק

עידן חלילי:  יש בעיה

עידן חלילי:  בעיני, עוד לפני משרד האוצר, הבעיה פה היא משרד הרווחה

עידן חלילי:  זה יפה מאוד שאיגוד העובדות והעובדים הסוציאליים נלחם, אבל יש בעיה שגם שירותי המדינה ושירות המבחן, וגם הרשויות המקומיות, מתרוקנים מעובדים

עידן חלילי:  במקום שמשרד הרווחה – לא בגלל זכויות עובדים, גם, אלא בגלל שאין שירותים, או שהשירותים במצב קטסטרופלי – ילחמו וירימו דגל ויגידו צריך לשנות, צריך לתגמל, צריך שיהיו פה עובדים, בכל פעם נכנעים

עידן חלילי:  ואנחנו רואים את ההפרטה הזאת במגוון תפקידים, זו הפרטה זוחלת, וזה הדבר שאני רוצה להוסיף – פה זה בחוק הזה

עידן חלילי:  אנחנו רואים שמפריטים תפקיד של עובדות סוציאליות לחוק הנוער בניגוד לחוק

עידן חלילי:  מפריטים תפקיד של עובדות סוציאליות לסדרי דין

עידן חלילי:  יש לנו על זה נתונים ממשרד הרווחה

פנינה תמנו: תודה

פנינה תמנו:  את אומרת לא להיכנע, כי זה מייצר את הבעיה הגדולה יותר

עידן חלילי: נכון

פנינה תמנו: בבקשה, רביבו

אליהו (אלי) רביבו: אני מבטיח לתמצת

אליהו (אלי) רביבו:  שני נושאים – האחד, כמה שהוא טעון

אליהו (אלי) רביבו:  אומנם כל מי שהיה פה כשהתלהטו הרוחות כבר לא נמצא, לצערי, אבל עדיין, מה שאני מבקש לדייק מתוך דבריה של חברתי טלי גוטליב - - -     

פנינה תמנו: היא האשימה אותי שאני לא מזמינה אתכם

אליהו (אלי) רביבו: אני מנסה לנטרל

אליהו (אלי) רביבו:  דיברתי בקול ברור, את מזמינה את מי שאת אמורה להזמין

אליהו (אלי) רביבו:  כל השאר יכולים להגיע, פעילות הוועדות מפורסמת, ועל פי זה מגיעים

אליהו (אלי) רביבו:  גם אנחנו החדשים למדים את זה

אליהו (אלי) רביבו:  אני מניח שיש לה עקומת למידה גבוהה, והיא תלמד

אליהו (אלי) רביבו:  לשורש עניין דבריה של טלי, היא אמרה – צריך להכיר בעובדה שהיא נכונה – שישנן נשים שמנצלות את ההגנה שהחוק מאפשר לנשים נפגעות ומעלילות על הגברים שלהן

פנינה תמנו: אבל זה בשוליים

פנינה תמנו:  יש על זה מחקרים

אליהו (אלי) רביבו: זה בשוליים

אליהו (אלי) רביבו:  קודם כל, שווה להציף את אותם מחקרים, לבדוק ולדעת

אליהו (אלי) רביבו:  יכול להיות שאנחנו כמחוקקים צריכים ליצור מנגנון, שתדע האישה שכשהיא מעלילה, היא תיענש על כך

אליהו (אלי) רביבו:  היא תיענש על כך, וכך אנחנו נדע שמי שכבר - - -     

פנינה תמנו: חבר הכנסת רביבו, יש בכלל מה להשוות? אני מאלה שמכירים שיש ניכור

עאידה תומא סלימאן: אתה לא צריך לייצר, החוק ברור בזה

פנינה תמנו: חבר הכנסת רביבו, אני אומרת מה בין שמיטה להר סיני? אני אסביר למה

פנינה תמנו:  נכון, מי שיגיד שאין דבר כזה שהורים יכולים לנצל ולעשות ניכור הורי חי בסרט

פנינה תמנו:  אבל מה שהיא עושה כשהיא לוקחת את המאבק באלימות כלפי נשים ומנסה לערבב את זה עם הסוגיה הכול כך חשובה, היא חוטאת  - אתה יודע למי?     

אליהו (אלי) רביבו: אני לא משוכנע שלשם היא רצתה להגיע

פנינה תמנו: לאותם אבות, ואני מודעת לכך שיש רבות שמתאבדים במהלך הגירושים

פנינה תמנו:  זה לא קשור אחד לשני

אליהו (אלי) רביבו: בכל מקרה, התפקיד שלנו – ובוודאי שלך כיושבת-ראש ועדה – הוא להוציא את המוץ מן התבן

אליהו (אלי) רביבו:  אחרי שמיצינו את הנקודה הזאת, אני מבקש לעבור לגופו של דיון

אליהו (אלי) רביבו:  אני פונה בדבריי למר סאיד

אליהו (אלי) רביבו:  שתי שאלות: האם לפני שהוחלט לתקצב באותו סכום, קיימתם עבודת מטה שהסבירה לכם שהסכום המדובר יכול לתת מענה לאותן דרישות? זו שאלה ראשונה

אליהו (אלי) רביבו:  שאלה שנייה, מה ביצעתם באופן אופרטיבי מלפני שנה וחצי ועד היום כדי לבנות את אותו מנגנון שיוכל להוות כלי קיבול לביצוע תהליכים? זה מה שאני מבקש לדעת

פנינה תמנו: תרשמו את כל השאלות

פנינה תמנו:  אנחנו נקיים דיון המשך בשבוע הבא, בעזרת השם

פנינה תמנו:  תודה

אליהו (אלי) רביבו: אם אין לכם כרגע את הזמן או את הנתונים, תספקו לנו אותם בדיון הבא, כי משם אנחנו צריכים להתחיל את התהליך, לא משום מקום אחר

אליהו דלל: שני משפטים, בקצרה

אליהו דלל:  מה שקרה פה לפני מספר דקות, אסור שיקרה

אליהו דלל:  במיוחד לא אישה מול אישה, אני אומר לכם

אליהו דלל:  אנחנו בוועדה למעמד האישה

אליהו דלל:  אנחנו צריכים לחזק את מעמד האישה

אליהו דלל:  מצד שני, אני רוצה לומר שכל אלימות במשפחה היא אלימות, ולא משנה מאיזה צד

אליהו דלל:  נכון שרוב האלימות היא מצד גברים לנשים, וזה הרוב, אבל אסור להתעלם גם מהאלימות של נשים כלפי גברים שפוגעת בילדים

פנינה תמנו: החוק מדבר על שני המינים

פנינה תמנו:  החוק מדבר על שני המינים, אבל כמה שלא נרצה להתעלם מזה, בסוף הקורבנות הן נשים, מה לעשות

אליהו דלל: הקורבנות הם גם ילדים, את יודעת את זה